મ્યુનિસિપલ સ્કૂલબોર્ડ, વી.એસ. હોસ્પિટલ, એમ.જે. લાઇબ્રેરીની જેમ એએમટીએસ પણ કોર્પોરેશનની સંલગ્ન સંસ્થા છે પરંતુ આમાં આઘાતજનક બાબત એ છે કે મ્યુનિસિપલ સત્તાવાળાઓ સ્કૂલબોર્ડ, વી.એસ. હોસ્પિટલ અને એમ.જે. લાઇબ્રેરીને દર વર્ષે કરોડો રૂપિયાની ગ્રાન્ટ ફાળવે છે, પરંતુ એએમટીએસ સાથે અન્યાય કરીને ગ્રાન્ટને બદલે લોનની કાખઘોડી આપે છે. જેના કારણે એએમટીએસ કોર્પોરેશનના ચોપડે વધુ ને વધુ ‘દેવાદાર’ બનતું જાય છે. એ વાત આશ્ચર્યજનક પણ છે કે કોર્પોરેશનની જૂની કરોડો રૂપિયાની લોનને ગ્રાન્ટમાં પરિવર્તિત કરવાના મામલે ભાજપના સત્તાધીશો ઉદાસીન છે.